AIŠKINAMASIS RAŠTAS

Dėl viešosios įstaigos Molėtų ligoninės teikiamų mokamų paslaugų kainų nustatymo

1. **Parengto tarybos sprendimo projekto tikslai ir uždaviniai**

2020 m. sausio 23 d. buvo gautas VšĮ Molėtų ligoninės raštas Nr. S-16 „Dėl mokamų paslaugų sąrašo ir kainų, pareigybių sąrašo pakeitimo ir patvirtinimo“, kuriame prašoma Molėtų rajono savivaldybės tarybos pakeisti VšĮ Molėtų ligoninei nustatytų mokamų paslaugų kainas. Molėtų rajono savivaldybės taryba VšĮ Molėtų ligoninės paslaugų kainas patvirtino 2019 m. vasario 21d. sprendimu Nr. B1-35 „Dėl VšĮ Molėtų ligoninės teikiamų mokamų paslaugų kainų nustatymo“. Atsižvelgus į tai, kad nuo 2020 m. didėjo teikiamų paslaugų savikaina, kuriai įtakos turėjo darbuotojų, teikiančių asmens sveikatos priežiūros paslaugas, darbo užmokesčio augimas, komunalinių paslaugų įkainių didėjimas bei naudojamo medicinos inventoriaus kainų augimas, kainos yra perskaičiuojamos ir didinamos. Atsižvelgus į Lietuvos Respublikos sveikatos apsaugos ministro 1999 m. liepos 30 d. įsakymą Nr. 357 „Dėl Mokamų asmens sveikatos paslaugų sąrašų, kainų nustatymo ir jų indeksavimo tvarkos, bei šių paslaugų ir apmokėjimo tvarkos“, kainos yra atitinkamai indeksuojamos. VšĮ Molėtų ligoninė atsižvelgia į Molėtų rajono paslaugų naudotojų galimybes, todėl tarybai teikiamu projektu mokamų asmens sveikatos priežiūros paslaugų kainos yra žemesnės nei Lietuvos Respublikos sveikatos apsaugos ministerijos pateiktos perskaičiuotos kainos.

Molėtų rajono savivaldybės tarybos prašomos patvirtinti mokamos paslaugos nėra būtinosios medicinos pagalbos paslaugos (pirmosios medicinos pagalbos ir stacionarinės bei nestacionarinės skubios medicinos pagalbos paslaugos), kurių sąrašas patvirtintas Lietuvos Respublikos sveikatos apsaugos ministro įsakymu ir teikiamos šalies nuolatiniams gyventojams nemokamai.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas ir 18 straipsnio 1 dalis.;

Lietuvos Respublikos sveikatos priežiūros įstaigų įstatymo 28 straipsnio 4 punktas;

Viešosios įstaigos Molėtų ligoninės įstatų, patvirtintų Molėtų rajono savivaldybės tarybos 2015 m. spalio 29 d. sprendimu Nr. B1-237 „Dėl viešosios įstaigos Molėtų ligoninės įstatų patvirtinimo“, 35.4 punktas;

Viešosios įstaigos Molėtų ligoninės 2020-01-23 raštas Nr. S-16 „Dėl mokamų paslaugų sąrašo ir kainų, pareigybių sąrašo pakeitimo ir patvirtinimo“, 2020-02-13 raštas Nr. S-37 „Dėl informacijos pateikimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Priėmus teikiamą sprendimą neigiamų pasekmių nenumatoma. Numatomos teigiamos pasekmės – VšĮ Molėtų ligoninė gaus didesnes pajamas.

1. **Priemonės sprendimui įgyvendinti**

Nėra.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

1. **Vykdytojai, įvykdymo terminai**

Viešoji įstaiga Molėtų ligoninė. Neterminuotai.